ਕੀ ਅਮਰੀਕੀ ਰਾਸ਼ਟਰਪਤੀ ਡੌਨਲਡ ਟਰੰਪ ਕੋਲ ਸੱਚੀਂ 'ਪਰਮਾਣੂ ਬਟਨ' ਹੈ?\nਪਰਮਾਣੂ ਹਥਿਆਰ ਨੂੰ ਲਾਂਚ ਕਰਨਾ ਰਿਮੋਟ ਉੱਤੇ ਬਟਨ ਦੱਬ ਕੇ ਚੈਨਲ ਬਦਲਣ ਵਰਗਾ ਕੰਮ ਨਹੀਂ ਹੈ। ਇਹ ਕਾਫ਼ੀ ਗੁੰਝਲਦਾਰ ਪ੍ਰਕਿਰਿਆ ਹੈ। 

ਮਜ਼ੇਦਾਰ ਗੱਲ ਇਹ ਹੈ ਕਿ ਇਸ ਵਿੱਚ 'ਬਿਸਕੁਟ' ਅਤੇ 'ਫੁੱਟਬਾਲ' ਵਰਗੀਆਂ ਚੀਜ਼ਾਂ ਸ਼ਾਮਿਲ ਹਨ।

ਯਾਨਿਕਿ 'ਪਰਮਾਣੂ ਬਟਨ' ਭਾਵੇਂ ਹੀ ਚਰਚਿਤ ਸ਼ਬਦ ਹੈ, ਪਰ ਇਹ ਵੀ ਸੱਚ ਹੈ ਕਿ ਟਰੰਪ ਮਹਿਜ਼ ਇੱਕ 'ਬਟਨ' ਦੱਬ ਕੇ ਪਰਮਾਣੂ ਹਥਿਆਰ ਨਹੀਂ ਚਲਾ ਸਕਦੇ।

ਈਰਾਨ ਨੂੰ ਉੱਤਰੀ ਕੋਰੀਆ ਨਹੀਂ ਬਣਨ ਦਵਾਂਗੇ: ਟਰੰਪ 

ਉੱਤਰੀ ਕੋਰੀਆ ਸੰਕਟ- 4 ਅਹਿਮ ਨੁਕਤੇ

ਫਿਰ ਉਨ੍ਹਾਂ ਕੋਲ ਕੀ ਹੈ?

ਪਿਛਲੇ ਸਾਲ 20 ਜਨਵਰੀ ਨੂੰ ਡੋਨਲਡ ਟਰੰਪ ਦੇ ਸਹੁੰ-ਚੁੱਕ ਸਮਾਗਮ ਵਿੱਚ ਸਾਬਕਾ ਰਾਸ਼ਟਰਪਤੀ ਬਰਾਕ ਓਬਾਮਾ ਨਾਲ ਫੌਜ ਦੇ ਇੱਕ ਅਧਿਕਾਰੀ ਕੋਲ ਚਮੜੇ ਦਾ ਇੱਕ ਬ੍ਰੀਫਕੇਸ ਸੀ।

ਸਹੁੰ ਚੁੱਕਦਿਆਂ ਹੀ ਉਹ ਫੌਜੀ ਅਧਿਕਾਰੀ ਆਪਣੇ ਬ੍ਰੀਫ਼ਕੇਸ ਦੇ ਨਾਲ ਟਰੰਪ ਕੋਲ ਪਹੁੰਚ ਗਿਆ। 

ਉਸ ਬ੍ਰੀਫ਼ਕੇਸ ਨੂੰ 'ਨਿਊਕਲੀਅਰ ਫੁੱਟਬਾਲ' ਕਿਹਾ ਜਾਂਦਾ ਹੈ। ਪਰਮਾਣੂ ਹਥਿਆਰ ਨੂੰ ਲਾਂਚ ਕਰਨ ਲਈ ਇਸ 'ਫੁੱਟਬਾਲ' ਦੀ ਲੋੜ ਹੁੰਦੀ ਹੈ। 

ਇਹ 'ਨਿਊਕਲੀਅਰ ਫੁੱਟਬਾਲ' ਹਰ ਵੇਲੇ ਰਾਸ਼ਟਰਪਤੀ ਦੇ ਕੋਲ ਰਹਿੰਦੀ ਹੈ।

ਬੀਤੇ ਸਾਲ ਅਗਸਤ ਵਿੱਚ ਇੱਕ ਮਾਹਿਰ ਨੇ ਅਮਰੀਕਾ ਦੇ ਚੈਨਲ ਸੀਐੱਨਐੱਨ ਨੂੰ ਦੱਸਿਆ ਸੀ, "ਟਰੰਪ ਜਦੋਂ ਗੋਲਫ਼ ਖੋਡਦੇ ਸੀ ਤਾਂ ਵੀ ਇਹ 'ਫੁੱਟਬਾਲ' ਇੱਕ ਛੋਟੀ ਗੱਡੀ ਵਿੱਚ ਉਨ੍ਹਾਂ ਦੇ ਪਿੱਛੇ ਚੱਲਦੀ ਹੈ।"

'ਨਿਊਕਲੀਅਰ ਫੁੱਟਬਾਲ' ਹੈ ਕੀ?

ਜੇ ਕਿਸੇ ਨੂੰ ਵੀ ਕਦੇ ਇਸ 'ਫੁੱਟਬਾਲ' ਨੂੰ ਖੋਲ੍ਹ ਕੇ ਦੇਖਣ ਦਾ ਮੌਕਾ ਮਿਲੇ ਤਾਂ ਉਸ ਨੂੰ ਵੱਡੀ ਨਿਰਾਸ਼ਾ ਹੋਵੇਗੀ।

'ਫੁੱਟਬਾਲ' ਵਿੱਚ ਨਾ ਤਾਂ ਕੋਈ ਬਟਨ ਹੈ ਤੇ ਨਾ ਹੀ ਇਸ ਵਿੱਚ ਹਾਲੀਵੁੱਡ ਦੀ ਫ਼ਿਲਮ 'ਆਰਮਾਗੇਡਨ' ਦੀ ਤਰ੍ਹਾਂ ਕੋਈ ਘੜੀ ਲੱਗੀ ਹੋਈ ਹੈ।

ਇਸ 'ਫੁੱਟਬਾਲ' ਅੰਦਰ 'ਕਮਿਊਨੀਕੇਸ਼ਨ ਟੂਲਜ਼' (ਗੱਲਬਾਤ ਕਰਨ ਵਾਲੀ ਤਕਨੀਕ) ਅਤੇ ਕੁੱਝ ਕਿਤਾਬਾਂ ਹਨ ਜਿੰਨ੍ਹਾਂ ਵਿੱਚ ਜੰਗ ਦੀਆਂ ਤਿਆਰ ਯੋਜਨਾਵਾਂ ਹਨ।

ਇਨ੍ਹਾਂ ਯੋਜਨਾਵਾਂ ਦੀ ਮਦਦ ਨਾਲ ਤੁਰੰਤ ਕੋਈ ਫੈਸਲਾ ਲਿਆ ਜਾ ਸਕਦਾ ਹੈ।

ਇਹ 'ਬਿਸਕੁਟ' ਕੀ ਹੈ?

'ਬਿਸਕੁਟ' ਇੱਕ ਕਾਰਡ ਹੁੰਦਾ ਹੈ ਜਿਸ ਵਿੱਚ ਕੁਝ ਕੋਡ ਹੁੰਦਾ ਹੈ। ਅਮਰੀਕਾ ਦੇ ਰਾਸ਼ਟਰਪਤੀ ਨੂੰ ਇਹ ਕੋਡ ਹਮੇਸ਼ਾਂ ਆਪਣੇ ਕੋਲ ਰੱਖਣਾ ਪੈਂਦਾ ਹੈ। ਇਹ 'ਫੁੱਟਬਾਲ' ਤੋਂ ਵੱਖਰਾ ਹੁੰਦਾ ਹੈ।

ਜੇ ਰਾਸ਼ਟਰਪਤੀ ਨੂੰ ਪਰਮਾਣੂ ਹਮਲਾ ਕਰਨ ਦਾ ਹੁਕਮ ਦੇਣਾ ਹੈ ਤਾਂ ਉਹ ਇਸੇ ਕੋਡ ਦਾ ਇਸਤੇਮਾਲ ਕਰਕੇ ਫੌਜ ਨੂੰ ਆਪਣੀ ਪਛਾਣ ਦੱਸਦੇ ਹਨ।

ਰਾਸ਼ਟਰਪਤੀ ਦਾ ਅਹੁਦਾ ਸੰਭਾਲਣ ਤੋਂ ਬਾਅਦ ਏਬੀਸੀ ਨਿਊਜ਼ ਨੇ ਡੋਨਲਡ ਟਰੰਪ ਤੋਂ ਪੁੱਛਿਆ ਸੀ, "ਬਿਸਕੁਟ ਮਿਲਣ ਤੋਂ ਬਾਅਦ ਕਿਵੇਂ ਮਹਿਸੂਸ ਹੁੰਦਾ ਹੈ?"

ਟਰੰਪ ਨੇ ਜਵਾਬ ਦਿੱਤਾ, "ਜਦੋਂ ਉਹ ਦੱਸਦੇ ਹਨ ਕਿ ਬਿਸਕੁਟ ਕੀ ਹੈ ਅਤੇ ਇਸ ਨਾਲ ਕਿਵੇਂ ਦੀ ਤਬਾਹੀ ਹੋ ਸਕਦੀ ਹੈ, ਤਾਂ ਤੁਹਾਨੂੰ ਇਸ ਦੀ ਗੰਭੀਰਤਾ ਸਮਝ ਆ ਜਾਂਦੀ ਹੈ। ਇਹ ਬੇਹੱਦ ਡਰਾਉਣਾ ਹੈ।"

ਸਾਬਕਾ ਰਾਸ਼ਟਰਪਤੀ ਬਿਲ ਕਲਿੰਟਨ ਦੇ ਸਾਬਕਾ ਸਹਿਯੋਗੀ 'ਬਜ਼' ਪੈਟਰਸਨ ਨੇ ਦੱਸਿਆ ਸੀ ਕਿ 'ਕਲਿੰਟਨ ਨੇ ਇੱਕ ਵਾਰੀ ਕੋਡ ਗੁਆ ਦਿੱਤੇ...\n\ntl;dr:
ਉੱਤਰੀ ਕੋਰੀਆ ਦੇ ਨੇਤਾ ਕਿਮ ਜੋਂਗ-ਉਨ ਦੀ ਧਮਕੀ ਮਗਰੋਂ ਅਮਰੀਕੀ ਰਾਸ਼ਟਰਪਤੀ ਨੇ ਚੇਤਾਵਨੀ ਦਿੱਤੀ ਹੈ ਕਿ ਉਨ੍ਹਾਂ ਕੋਲ ਵੀ 'ਪਰਮਾਣੂ ਬਟਨ' ਹੈ ਅਤੇ 'ਇਹ ਕੰਮ ਵੀ ਕਰਦਾ ਹੈ'। ਸਵਾਲ ਇਹ ਹੈ ਕਿ ਕੀ ਉਨ੍ਹਾਂ ਕੋਲ ਅਸਲ ਵਿੱਚ 'ਪਰਮਾਣੂ ਬਟਨ' ਹੈ ਕਿ ਨਹੀਂ?